Kendelse om fortsat varetægtsfængsling af udlænding
Ret: Københavns Byret (1. instans)
Faggruppe: Straffesag — Grundlovssag
Sagsemner: Efterforskning og straffeproces;
Udlændinge;

Københavns Byret

Adv. BB 0100-84111-00775-21

Den 8. marts 2021 kl. 09.30 blev Københavns Byret sat i fristafdelingen af
Dommer. Protokolfører var Medarbejder ved retten.

Retsmødet var offentligt.

Der foretoges sag
SS 92-4767/2021
Anklagemyndigheden
mod
Arrestant
Udlændinge nr., f. 1996

Anklager mødte for anklagemyndigheden og fremlagde grundlovsud-skrift
og skriftlig anmodning om fristforlængelse.

Den beskikkede forsvarer, advokat Steen Frederiksen, var mødt i retten.

Som engelsk tolk fungerede Tolk, der var mødt i retten.

Kl. 10.40 blev arrestanten fremstillet via videolink fra fængslet.

Anklageren gjorde rede for sagen og begærede fængslingsfristen forlænget
med 23 dage. Der er berammet hovedforhandling den 31. marts 2021.

Forsvareren protesterede herimod og henviste til, at en fortsat vare-
tægtsfængsling er uproportional med den forventede strafs størrelse, hvorfor
der skal ske løsladelse, jf. U.2019.1309 HKK.
Der er ikke holdepunkter for anklagerens vurdering af, at der kan forventes
en straf på fængsel i 30 dage, jf. retspraksis, og såfremt der sker er forlæn-
gelse af varetægtsfængslingen frem til dom, har arrestanten været frihedsbe-
røvet i 42 dage. Arrestanten har fast bopæl og arbejde i Rom, og han kan op-
holde sig hos sin kæreste her i Danmark.
Forsvareren har anmodet om omberammelse af hovedforhandlingen under
henvisning til ovennævnte, men retten meddelt, at en omberammelse til et
tidligere tidspunkt ikke er muligt.

Arrestanten forklarede, at han har boet i Rom siden september 2011. Han ar-
bejder hos et firma beliggende i Rom. Det har han gjort siden 2016. Han
skulle have været tilbage på arbejdet i mandags.

Der afsagdes sålydende

K E N D E L S E:



Side 2/2

Grundlaget for rettens kendelse af 17. februar 2021, stadfæstet af Østre
Landsret den 1. marts 2021, findes fortsat at foreligge, jf. udlændingelovens
§ 35, stk. 1, nr. 1. Retten lægger vægt på, at retten selv om der foreligger et
proportionalitetsproblem, ikke har mulighed for at gennemføre en hovedfor-
handling på et tidligere tidspunkt, og på, at det tillige er nødvendigt at sikre
arrestantens tilstedeværelse indtil en eventuel bestemmelse om udvisning kan
fuldbyrdes.

T h i b e s t e m m e s:

Arrestant bør forblive varetægtsfængslet.

Fristen fastsattes til 23 dage, således at den udløber den 31. marts 2021.

Retten hævet.

Dommer